stanford-oval/wikipedia huggingface dataset:
פטר בורניץ
ביוגרפיה

בורניץ היה בנם של איש העסקים קרל פרידריך בורניץ ואשתו אוגוסט וילהלמין סולטודל. בורניץ הפך ליתום בגיל תשע (האם נפטרה בשנת 1831, האב בשנת 1833). דודו האדריכל רודולף בורניץ היה האפוטרופוס, ודאג לגידולו.
בורניץ סיים את בית הספר התיכון העירוני ונרשם באותה שנה למשפטים באוניברסיטת ברלין. בשנת 1844 עבר לגטינגן ונסע להיידלברג בשנת 1845. בורניץ סיים בהצלחה את לימודיו שם בשנת 1847 עם תואר דוקטור.
בקיץ 1847 בורניץ עשה מסע דרך איטליה, שהוביל אותו לרומא, נאפולי לפלרמו. בסוף הסתיו 1852 חזר לפרנקפורט. במקום לשאוף לקריירה כעורך דין, הוא נסע למסע לימודים נוסף: לאלג'יר והמשיך למדריד. שם פגש חבר של האפוטרופוס שלו, הצייר פריץ במברגר. הוא ועמיתו אדוארד גרהרדט המליצו על פריז לאמן הצעיר.
עם המלצותיהם ערך בורניץ את היכרותו עם הליטוגרף קרל בודמר, אשר הציג אותו עד מהרה לבית הספר ברביזון. הוא קיבל שם השראה עמוקה ביותר מאמני המקום.
בשנת 1857 שב בורניץ לפרנקפורט. זמן קצר לאחר שהתיידד עם אנטון בורגר ויאקוב פירכטגוט דילמן, הוא החליט לעבור לקרונברג. כמו חבריו, הוא הצטרף למושבת הציירים המקומית.
ככל שהתקפות הביקורת על בורניץ היו אלימות יותר, כך תמונותיו זכו בפרסים לעיתים קרובות יותר. בתערוכת האמנות הבינלאומית במינכן בשנת 1869 הופיע בורניץ עם שלושה ציורי נופים וזכה במדליית זהב.
בגיל 50, ב-1873 התחתן בורניץ עם האלמנה סוזנה כריסטיאן הרדט, מולר, בתם היחידה של עורך הדין והפוליטיקאי בפרנקפורט סמואל גוטליב מולר ואשתו סוזנה וילהלמין, לבית לוכנר, אחותו של יצרן הבדים באאכן יוהאן פרידריך לוכנר. אשתו הייתה נשואה לראשונה למגדל היין בלתאסר הרדט, שנפטר בשנת 1870 ואיתו נולדה לה ארבעה ילדים. לפטר בורניץ נולדו איתה שתי בנות ובן.
בשנת 1878 הוא רכש בית עירוני רב קומות, באחד המיקומים הטובים ביותר בפרנקפורט. הוא מעולם לא גר בבית הזה בעצמו. הבית השתמר עד היום ושופץ בהרחבה על ידי הבעלים הנוכחי, קרן האגודה הפוליטכנית, שנוסדה בשנת 2005.
בורניץ נפטר ב־18 באוגוסט 1886 בפרנקפורט בגיל 62. הוא קבור בבית העלמין המרכזי.
הערות שוליים

↑  Deutsche Biographie, Burnitz, Peter - Deutsche Biographie, www.deutsche-biographie.de (בגרמנית)
↑  Historische Commission bei der königl. Akademie der Wissenschaften, Allgemeine Deutsche Biographie, Bd. 47, 1., München/Leipzig: Duncker & Humblot, 1903, Allgemeine Deutsche Biographie, עמ' 397
| --- | --- |
בקרת זהויות :  GND: 117175226  ISNI: 0000 0000 8055 4601  RKD: 14306  SUDOC: 25823752X  ULAN: 500022172  VIAF: 67236093   WorldCat (עם VIAF): 67236093
עע"מ 9341/05 התנועה לחופש המידע נ' רשות החברות הממשלתיות

פסק הדין שניתן בהליך עע"ם 9341/05 התנועה לחופש המידע נ' רשות החברות הממשלתיות עוסק בשאלת חשיפת מידע הנוגע לשמות המועמדים למשרת דירקטור ומנכ"לות בחברה ציבורית, שלא התקבלו לתפקיד. בית המשפט העליון קבע כי עקב חשיבות מניעת המינויים הפוליטיים בחברות הממשלתיות, גילוי המידע המבוקש ישרת אינטרס ציבורי גבוה. לכן, קבע בית המשפט העליון בפסק דינה של השופטת ארבל, כי על רשות החברות הממשלתיות לאפשר פרסום מידע מסוג זה באם יתבקש, וכי על הרשות ליידע את המועמדים כי מרגע הגשת המועמדות פרטיהם עשויים להיחשף אם מידע מסוג זה יתבקש. עם זאת, קבעה השופטת ארבל כי אין להחיל הוראה זו רטרואקטיבית. פסק הדין מהווה אבן דרך למניעת תופעת המינויים הפוליטיים בחברות הציבוריות וקובע באופן מרחיק לכת כי ניתן לאפשר פגיעה בפרטיות המועמד לתפקיד ציבורי ובכך לכרסם בחשיבות זכותו של האדם לפרטיות.
רקע > מינויים פוליטיים בחברות ממשלתית

התפיסה המהותית של השירות הציבורי בישראל היא שאנשים מתמנים לכהן בתפקידים ציבוריים על בסיס כישוריהם המקצועיים ולא על בסיס השתייכותם למפלגה פוליטית כזו או אחרת, או קרבתם לגורם הממנה.
תפיסה זו מבוססת על ההנחה שרשות שלטונית כנאמן הציבור, יש עליה את האחריות לבצע את תפקידה בתום לב, בהגינות ובסבירות, ללא משוא פנים ואפליה ומבלי מתן משקל לשיקולי דעת זרים. כל זאת יעשה במטרה להגשים את האינטרס הציבורי עליו הופקד. הפעלת אותה סמכות על ידי הממונה תיעשה על ידי הממונה בעל הכישורים הטובים ביותר, אשר יטיב עם האינטרס הציבורי בצורה הטובה ביותר.
מינוי של אדם למשרת שירות ציבורי שלא על בסיס כישוריו המקצועיים אלא על בסיס זיקה פוליטית או זיקה של ניגוד עניינים תהווה מעשה מנהלי פסול וחסר תום לב המהווה מעילה בחובת הנאמנות של הגורם הממנה כלפי הציבור.
ערך מורחב – חברה ממשלתית
הערעור שלפנינו אינו נוגע לכל סוגי המינויים הפוליטיים, אלא למינויים למשרות דירקטור ומנכ"ל בחברות ממשלתיות- כהגדרתן בסעיף 1 לחוק החברות הממשלתיות. ניסיון העבר מעיד כי חברות ממשלתיות הן יעד אטרקטיבי ונוח לביצוע מינויים פוליטיים.החברות הממשלתיות מבצעות תפקידים חשובים ומנהלות תקציבים וכמו כן עומדות להן משאבים רבים. השפעתן על המשק ניכרת בתחומים כגון ביטחון, בינוי, מקרקעין ושיכון, דלק, גז, נפט, חקלאות חשמל ומים, תחבורה, תקשורת, תיירות תעשייה ומסחר, קרנות השתלמות, תרבות ועוד.
השר האחראי על אותה חברה ממשלתית הוא זה המציע את המועמד לתפקיד ויחד עם שר האוצר הוא זה שממנה אותו לתפקיד. בידם של שרים אלו מופקד כוח רב כלכלי ופוליטי, שכן הניסיון מלמד כי מנצלים הם את מעמדם פעמים רבות למינויים של מקורבים שונים לתפקידים בכירים בחברות ממשלתיות כאמצעי לבניית מוקד כוח פוליטי. אותם ממונים מהווים חלק ממעגל המקורבים לאותם שרים ומתוגמלים היטב. כל אלה נחשפו בפסיקות ובעיקר מדוחות מבקר המדינה לאורך השנים.
רקע > הוועדה לבדיקת מינויים מתוקף חוק החברות הממשלתיות

העובדה כי המינויים הפוליטיים הפכו לתופעה שכיחה היא הסיבה העיקרית להקמת הוועדה. הוועדה הוקמה במסגרת תיקון מספר 6 לחוק החברות הממשלתיות. אלו דברי ההסבר להצעת החוק:
המינויים היו, פעמים רבות מדי, חסרי שיקול דעת ענייני, פגעו ביכולת התפקוד המקצועית של דירקטוריונים של חברות ממשלתיות והאיצו תהליך של פוליטיזציה של הדירקטוריונים.
הוועדה משמשת ככלי מרכזי למאבק בתופעת המינויים הפוליטיים והוקמה כחלק מהמאבק ב"מגפה" זו. היא בוחנת את כשירות המועמדים והתאמתם. היא משמשת כמנגנון בקרה ופיקוח מעצם הבדיקה והסינון שהיא עורכת למועמדים, אשר מטרתם לאתר את המועמדים אשר אין להם את כישורי הסף לתפקיד הציבורי ואשר בלתי ראויים לתפקיד. פעולת הוועדה הפכה אתה הליך המינוי למקצועי, שאינו תלוי בגורמים פוליטיים.
פסק הדין > העובדות

העתירה המקורית הוגשה בשנת 2005 על ידי התנועה לחופש המידע בראשות רביב דרוקר ונדונה סביב הבקשה לקבל את שמות המועמדים למשרות ותפקידי דירקטורים בחברות ממשלתיות, אשר נפסלו ולא נבחרו על ידי הוועדה לבדיקת מינויים. כמו כן ביקשה העותרת גם את העילה לפסילת אותם המועמדים. אלו, החל מיום עלייתו של ראש הממשלה אריאל שרון לשלטון. המשיבות, רשות החברות הממשלתיות והוועדה לבדיקת מינויים בחברות ממשלתיות, טענו בתגובה כי פרסום השמות יהווה פגיעה בפרטיות המועמדים.
פסק הדין > טענת התנועה לחופש המידע

לטענת התנועה, חשיפת שמות המועמדים וסיבת פסילתם היא שתהפוך את עבודת הוועדה לבדיקת מינויים בחברות ממשלתיות לשקופה וכך הדבר יסייע למאבק במינויים הפוליטיים, שכן שקיפות הוועדה עשויה למנוע ממועמדים בלתי ראויים מלהציג את מועמדותם. המערערת מדגישה כי הנושא הוא בעל אופי ציבורי מובהק וזוהי זכותו של הציבור לבקר ולפקח על עבודות הוועדה, בנוגע לפסילת תפקיד אך גם בנוגע לפסילה שאינה מוצדקת של מועמדים ראויים.
עוד טוענת המערערת, כי טענת ביהמ"ש על כך שראוי כי מועמד אשר נפסל יוכל באנונימיות לחזור להיות כ"אדם מן הישוב" וכך לשמור על פרטיותו, אינה נכונה. זאת משום שלדידה, שר אשר מתמודד למשרה אינו "אדם מן הישוב" המגיש את מועמדותו למשרה פנויה, שכן במידה ומועמדותו נדחית על רקע זיקה פוליטית רשאי השר לערער על החלטת הוועדה בפני מליאת הממשלה, הרשאית לאשר את המינוי על אף החלטת הוועדה.
עוד טוענת המערערת כי לא קיימת הוראת חוק בדבר סודיות עבודתה של הוועדה ועל כן כאמור יש לראות את הסכמתו המשתמעת של המועמד לפרסום שמו כמועמד כהסכמה מכללא באם ייפסל. המערערת איננה מעוניינת בפרטים שמסר המועמד אלא טעמי ההחלטה של הוועדה, שכן אין ברצונה לפרסם ידיעה או "סקופ" אודות המועמד, אלא את טעמי ההחלטה של הוועדה לפסילתו ולכן לטענתה אין מניעה למסרו כמידע שנוצר על ידי הוועדה. בנוסף, מציינת המערערת כי החוק להגנת הפרטיות אינו קובע חסיון על עבודות הוועדה וקיים פרסום תדיר אודות פסילת מועמדים.
בראש ובראשונה מדגישה המערערת כי לא ניתן בפסק דינו של ביהמ"ש לעניינים מנהליים משקל הולם לזכות הציבור לדעת, לפקח ולסייע בהליך בחינת המועמדים וכי האינטרס הציבורי המובהק מצדיק את מסירת המידע אף אם מתקיימת פגיעה בפרטיות. בנוסף המערערת טוענת כי המשיבים לא הוכיחו כי אכן תתקיים פגיעה בפרטיותם של המועמדים ועל כן מדובר בפגיעה תאורטית.
פסק הדין > טענת רשות החברות הממשלתיות

המשיבות טוענות כי המידע אשר נמסר להם על ידי המועמדים מיועד אך ורק לבדיקת מועמדותם ומשכך מסירת המידע לגורמים אחרים תהווה פגיעה בחוק שכן תהווה שימוש במידע שלא למטרה שלשמה נמסר. עוד טוענות המשיבות כי פרסום שמות המועמדים לאו דווקא ישפר במידה משמעותית את יכולת הציבור לבקר את פעולות השלטון, שכן האינטרס יוגשם גם ללא מסירת השמות של המועמדים שנפסלו. זאת באמצעות מסירת הנתונים עליהם הורה ביהמ"ש, מבלי למסור את שמות המועמדים ומבלי לפגוע בפרטיותם. לטענת המשיבים, כאשר אדם מכהן במשרה ציבורית - חשוף הוא לביקורת ציבורית, אך כאשר אדם נפסל מלכהן במשרה ציבורית – אין הוא חשוף לביקורת ציבורית. הבדל זה איננו מחייב בשקיפות שתוביל לביקורת ציבורית.
פסק הדין > הכרעת ביהמ"ש לעניינים מנהליים בעתירה המקורית

ביהמ"ש הכריע כי פרסום שמו של מועמד למשרה אינו מהווה פגיעה בפרטיותו לפי ס' 2(11) לחוק הגנת הפרטיות, משום שעצם הסכמת המועמד להצגת מועמדותו למשרה מהווה הסכמה מפורשת או מכללא מן המועמד לפרסום שמו. אולם, נקבע כי פרסום שם המועמד והסיבה שבגללה נפסל, מהווה היא פגיעה בפרטיות מכוח סעיף 2(9) לחוק הגנת הפרטיות ולכן אסור גם לפי סעיף 9(א)(3) לחוק חופש המידע. זאת משום שפרסום שם המועמד עם הסיבה לפסילתו אינה משרתת את המטרה שלשמה נמסרה שמו. פרסום שכזה יחשוף את המועמד לתחושת אי נוחות ומבוכה שלא לצורך. עוד נקבע, כי באם ישתכנע ביהמ"ש שיש בפרסום המידע כדי לשרת עניין ציבורי אשר גובר על הפגיעה בפרטיות, רשאי הוא להתיר מסירת מידע חלקי.
בעת הדיון, הדגיש ביהמ"ש כי הזכות לחופש המידע היא זכות סטטוטורית בעלת משקל נמוך יותר מהזכות לפרטיות הנחשבת לזכות חוקית על חוקתית. ע"פ ס' 17(ד) לחוק חופש המידע, כאשר ישנה התנגשות בין הזכויות, יש לבצע איזון בין התועלת שתצמח לציבור מחשיפת ופרסום המידע אל מול עוצמת הפגיעה בפרטיותו של המועמד אשר נפסל ולהימנע עד כמה שניתן מפגיעה מעבר לנדרש באחת מן הזכויות.
לבסוף ביהמ"ש הכריע כי יש להורות על גילוי חלקי של המידע המבוקש - פרסום טעמי פסילת המועמד, לצד ציון שם החברה הממשלתית ותיאור התפקיד לו היה מועד, מבלי לציין את שם המועמד. על כך הוגש הערעור הנדון.
דיון והכרעה > ההכרעה

הערעור התקבל בפסק דינה של השופטת ארבל והסכמתם של השופטים לוי ודנציגר. נקבע כי על רשות החברות הממשלתיות למסור, החל מפרסום פסק הדין והלאה, את שמות המועמדים ועילת פסילתם על פי דרישה בלבד. כאמור, אין חובה על הרשות לפרסם את המידע מבלי שמקבלת בקשה מפורשת לכך בהתאם לחוק חופש המידע. יתרה מכך מציעה השופטת כי רשות החברות הממשלתיות תוסיף לפתח השאלון למועמד הודעה בדבר אפשרות חשיפת פרטי המועמדים, כדי לצמצם את מידת הפגיעה בפרטיותם.
בעקבות פסק הדין > שינוי נוסח השאלון למועמד לכהונת דירקטור

במסגרת פסיקתה, מציעה השופטת ארבל לרשות החברות הממשלתיות ליידע את המועמדים לתפקיד בחברה ממשלתית בדבר אפשרות פרסום שמם לצד עילת הפסילה.
בעקבות הצעה זו, שינתה הרשות את נוסח פתיח השאלון, אשר כיום מנוסח כדלקמן:
לידיעתך, לפי חוק חופש המידע, התשנ"ח – 1998, ובכפוף לתנאים הקבועים בחוק לעניין מחיקת פרטים רגישים, חובה על הוועדה לבדיקת מינויים, כאשר היא נדרשת לעשות כן, למסור מידע שנמסר על ידך בשאלון זה, כולו או מקצתו, וכן מידע שייכלל בהסדר למניעת ניגוד עניינים עליו תחתום ככל שמועמדותך תאושר על ידי הוועדה, וזאת בשל האינטרס הציבורי במסירת המידע.
בחתימתך על השאלון אתה נותן הסכמתך כדלקמן:
(א) לפרסם את הנתונים הכוללים את שמך, הכהונה לה אתה מועמד, השרים המציעים את המועמדות וסטטוס הטיפול במועמדות על ידי הוועדה, כל עוד מועמדותך תלויה ועומדת בפני הוועדה.
(ב) כי אם תתמנה לתפקיד אליו אתה מועמד, יימסר, אם יתבקש, מידע המצוי בשאלון בדבר הכשרתך המקצועית (השכלה וניסיון, בהתאם לסעיפים 16א(1) ו-(2) לחוק החברות הממשלתיות, התשל"ה – 1975 (להלן החוק)).
(ג) כי אם תימצא לא כשיר לתפקיד אליו אתה מועמד, יימסרו, אם יתבקשו, שמך והעילה לאי הכשירות; ובחתימתך על השאלון הינך מוותר מראש על קבלת הודעה על מסירת המידע האמור על הגשת התנגדות למסירת המידע.
אני מודע לכך שבחתימתי על השאלון אני מסכים למסירת מידע מהמרשם הפלילי לוועדה לבדיקת מינויים, לפי חוק המרשם הפלילי ותקנות השבים, התשמ"א – 1981.
לתשומת לבך, מוטלת עליך החובה לעדכן פרטים שנמסרו על ידך, אם חל בהם שינוי לאחר מילוי השאלון בהקדם ולא יותר משבוע ממועד השינוי!
בעקבות פסק הדין > חוק המינויים ("חוק הג'ובים")

באוקטובר 2016, הועלתה הצעת "חוק הג'ובים", הקובעת כי שרים לשעבר שכיהנו לפחות שלוש שנים וראשי ערים לשעבר שכיהנו לפחות 5 שנים ברציפות בערים שבהן מעל 50 אלף תושבים, לא יידרשו להציג "כישורים מיוחדים" במינויים כדירקטורים מטעם המדינה בחברות ממשלתיות. הצעת החוק הוגשה על ידי קבוצת ח"כים בראשות יו"ר הקואליציה ח"כ דוד ביטן (מפלגת הליכוד).
בסוף יוני 2017, אישרה הכנסת בקריאה טרומית את הצעת החוק ברוב של 41 ח"כים. חוק זה עשוי לאפשר מינויים פוליטיים בקלות יתר, עקב הורדת הדרישה להצגת "כישורים מיוחדים" כאשר מדובר בשרים וראשי ערים לשעבר.
ראו גם

חוק חופש המידע
הזכות לפרטיות
זכות הציבור לדעת
לקריאה נוספת

הנחיית היועץ המשפטי לממשלה – מינויים בחברות ממשלתיות ובתאגידים ציבוריים
אורה קורן, השופט רביבי תומך בפרסום נימוקי הוועדה לאישור מינויים בשירות הציבורי בראשותו כדי לצמצם המינויים הפוליטיים, באתר TheMarker‏, 25 באוקטובר 2004
דפנה ברק-ארז, "תאגידים ציבוריים", עיוני משפט, כרך יט 273
זאב סגל, "הזכות לפרטיות למול הזכות", עיוני משפט, כרך ט 175
אהרן ברק, "חופש המידע ובית־המשפט", קרית המשפט, ג 95
הערות שוליים

↑  עע"מ 05\9341 התנועה לחופש המידע נ' רשות החברות הממשלתיות, (מאי 2009), עמוד 10
↑  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 12
↑  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 32
↑  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 7
1 2  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 9
1 2  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 8
↑  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 26
↑  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 23
↑  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 27
↑  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 44
↑  עע"מ 05\9341, התנועה לחופש המידע נ' רשות החברות הממשלתיות (מאי 2009), עמוד 41
↑  שאלון למועמד לכהונת דירקטור בחברה ממשלתית
↑   צבי זרחיה, הכנסת אישרה את "חוק הג'ובים" בקריאה טרומית, באתר TheMarker‏, 28 ביוני 2017
פנטומס (סרט, 1964)

| --- | --- |

 מבוסס על:  פנטומס 
 בימוי:  André Hunebelle 
 הופק בידי:  אליין פויר 
 תסריט:  Jean Halain, Pierre Foucaud 
 עריכה:  Jean Feyte 
 שחקנים ראשיים:  מילן דמונז'ו Jean Sunny ז'אן מארה Jean-Louis Allibert Jean Minisini Jean Blancheur Jacques Berger Louisette Rousseau Henri Guégan Marc Arian Marius Gaidon Michel Charrel Rudy Lenoir Yvan Chiffre Henri Coutet Rémy Julienne Philippe Castelli ריימונד פלגרין Michel Dupleix Daniel Lecourtois אנרי אטאל Gaston Meunier Pierre Collet André Badin André Bézu Jacques Dynam Marie-Hélène Arnaud רוברט דלבן לואי דה פינס Georges Adet André Dumas Andrée Tainsy דומיניק זארדי Gabrielle Doulcet André Hunebelle Charles Bayard Anne-Marie Peysson Bernard Musson Hugues Wanner 
 מוזיקה:  Michel Magne 
 צילום:  מרסל גריניון 
 מדינה:  צרפת, איטליה 
 חברת הפקה:  Gaumont Film Company
 הקרנת בכורה:  4 בנובמבר 1964 
 משך הקרנה:  99 דק' 
 שפת הסרט:  צרפתית 
 סוגה:  סרט פשע, סרט קומדיית פשע, סרט קומדיה, מותחן קומי, סרט בלשים 
 סרט הבא:  Fantômas se déchaîne 
 דף הסרט ב־IMDb
 
פנטומס (בצרפתית: Fantômas) הוא סרט קומדיה צרפתי משנת 1964, בכיכובו של ז'אן מארה כנבל-העל פנטומס, נגד דמותו של לואי דה פינס בתפקיד הקומיסר פול ג'וב. בסרט ג'וב חובר לעיתונאי פנדור, אותו גילם גם מארה, בניסיון לתפוס את פנטומאס אך אף פעם לא ממש הצליח. זו הייתה התשובה הצרפתית לזיכיון ג'יימס בונד שסחף את העולם בערך באותה תקופה. זהו הסרט הראשון בטרילוגיה. הסרט זכה להצלחה רבה באירופה, ברית המועצות וביפן. הטון הכללי של הסרטים קליל יותר מהרומנים המקוריים אודות פנטומאס. הקומיסר ג'וב, בגילומו של לואי דה פונס, הפך לדמות קומית, בשונה מעמיתו הספרותי.
עלילה

פנטומס הוא איש בעל תחפושות רבות. הוא משתמש באיפור כנשק. הוא יכול להתחזות לכל אחד ומשתמש במערך מסכות ויכול ליצור בלבול אינסופי תוך שינוי מתמיד של מראהו.
בפרק הראשון של הסדרה הוא לא מרוצה מפנדור, בשל ראיון פיקטיבי שהעיתונאי כתב עליו. הוא מתנקם בכך שחוטף את פאנדור ומאיים להרוג אותו. לאחר מכן הוא משתמש בכישורי האיפור האדירים שלו כדי לבצע פשע מרהיב כשהוא מחופש לפנדור. כאשר הקומיסר ג'וב מצטרף למרדף, כמו זיקית פנטומס מבצע מיד פשע וחובש מסכה בה הוא נראה כמו ג'וב. בסופו של דבר ג'וב וחברתו של פנדור, הלן, עולים על עקבות הפושע הראשי, אך כל זה ללא הועיל מאחר שאיש אלף המסכות לבסוף בורח.
שחקנים ודמויות

| שחקן | דמות |
| --- | --- |
ז'אן מארה: פנטומס / פנדור
לואי דה פינס: הקומיסר ג'וב
מילן דמונגוט: הלן גורן
ז'אק דינאם: ברטרנד
מארי-הלן ארנו: ליידי בלת'אם
טרילוגיית פנטומס

| כותרת | תאריך הוצאה |
| --- | --- |
פנטומס Fantômas: 4 בנובמבר 1964
פנטומס 2 (Fantômas se déchaîne): 8 בדצמבר 1965
פנטומס 3 Fantômas conte) Scotland Yard): 16 במרץ 1967
הערות שוליים

↑  Kate Ince (22 ביולי 2005). Georges Franju. Manchester University Press. p. 55. ISBN 978-0-7190-6828-7. {{cite book}}:  (עזרה)
↑  Dimitris Eleftheriotis (25 בינואר 2002). Popular Cinemas of Europe: Studies of Texts, Contexts and Frameworks. Bloomsbury Publishing. p. 84. ISBN 978-1-62356-955-6. {{cite book}}:  (עזרה)
פטריניה

| --- | --- |

 מדינה:  קרואטיה קרואטיה
 מחוז:  סיסאק-מוסלאבינה
 שטח:  379.3 קמ"ר
 גובה:  106 מטרים
 אוכלוסייה:  ‏
  ‑ בעיירה:  15,683 (31 במרץ 2011)
  ‑ צפיפות:  398.7 נפש לקמ"ר (31 במרץ 2011)
 קואורדינטות:  45°26′15″N 16°17′24″E﻿ / ﻿45.4375°N 16.29°E﻿ / 45.4375; 16.29 
 אזור זמן:  UTC +1
 http://www.petrinja.hr/
  מפת מיקום  מפה מפורטת   (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי פטריניה(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי פטריניה  he tabBackground:;tabBorder:#aaa;defaultTab:0;
 
פטריניה (בקרואטית: Petrinja) היא עיירה במחוז סיסאק-מוסלאבינה (אנ'), קרואטיה.
ב-29 בדצמבר 2020, התרחשה באזור רעידת אדמה.
גאוגרפיה

העיירה ממוקמת כ-48 ק"מ מבירת קרואטיה, זאגרב, וכ-9 ק"מ מבירת המחוז, סיסאק. בנוסף, העיירה נמצאת ליד הנהר קופה (אנ').
אקלים

| אקלים בפטריניה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפטריניה> ינואר.4.-2.46.8 | אקלים בפטריניה> פברואר.6.0.43.2 | אקלים בפטריניה> מרץ.12.3.38.3 | אקלים בפטריניה> אפריל.18.7.41.7 | אקלים בפטריניה> מאי.21.9.84.7 | אקלים בפטריניה> יוני.25.13.60.6 | אקלים בפטריניה> יולי.28.15.50.4 | אקלים בפטריניה> אוגוסט.29.15.40 | אקלים בפטריניה> ספטמבר.23.11.59.7 | אקלים בפטריניה> אוקטובר.17.8.51.2 | אקלים בפטריניה> נובמבר.11.5.42.7 | אקלים בפטריניה> דצמבר.6.0.41.3 | אקלים בפטריניה> שנה.29.-2.600.6 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: וורלד וות'ר
תנועה ותחבורה

העיירה נמצאת ליד הכבישים הלאומים 30 ו-37.
גלריה

אנדרטת סטייפן ראדיץ' בפטריניה
פארק בפטריניה
הערות שוליים

1 2  Petrinja (Petrinja, Sisak-Moslavina , Croatia) - Population Statistics, Charts, Map, Location, Weather and Web Information, www.citypopulation.de
1 2 3  Petrinja, Petrinja (באנגלית)
↑  M 6.4 - 3 km WSW of Petrinja, Croatia, earthquake.usgs.gov
↑  Seismological Service of Croatia, Faculty of Science, University of Zagreb (29 בדצמבר 2020). "Razoran potres kod Petrinje" [Destructive earthquake near Petrinja] (בקרואטית). נבדק ב-29 בדצמבר 2020. {{cite web}}:  (עזרה)תחזוקה - ציטוט: multiple names: authors list (link)
↑  "OBAVIJESTI O POTRESIMA KOD PETRINJE". pmf.unizg.hr. נבדק ב-30 בדצמבר 2020. {{cite web}}:  (עזרה)
↑  Coordinate Distance Calculator, boulter.com
↑  Coordinate Distance Calculator, boulter.com
↑  Petrinja Monthly Climate Averages, WorldWeatherOnline.com
| --- | --- |
בקרת זהויות :  NLI: 987007533097905171  GND: 4305015-3  LCCN: n94007984  NKC: ge742051  VIAF: 237846208   WorldCat (עם VIAF): 237846208 
ערך זה הוא קצרמרבנושא יישובים ובנושא קרואטיה. אתם מוזמנים לתרום לוויקיפדיה ו.
פאיון

| --- | --- |

 מידע כללי
 הרכב:  האדרון
 סטטיסטיקה:  בוזון
 קבוצת שיוך:  מזון
 סמל:  π
 תכונות
 ספין:  0 ħ
 מספר לפטוני:  0
 מספר באריוני:  0
 מטען צבע:  0
 אינטראקציות:  הכוח החזק, אלקטרומגנטיות, הכוח החלש, כבידה הכוח הגרעיני (כשנמצא בגרעין)
 הרכב קווארקים:  π+: ud π-: du π0: uu - dd2√
 אורך חיים:  π±: ‎2.6033×10-8‎ שניות  π0: ‎8.52×10-17‎ שניות
 היסטוריה
 נצפה?:  כן
 תאריך גילוי:  1947
 מגלה:  ססיל פאוול, סזאר לאטס (אנ'), ג'וזפה אוקיאליני (אנ')
 ניסוי:  תצפית על קרניים קוסמיות באמצעות לוח צילומי
 מוסד:  אוניברסיטת בריסטול
 הכרה:  פרס נובל לפיזיקה לשנת 1950
 
פאיון (Pion), או מזון פאי, הוא חלקיק תת-אטומי המכיל קוארק למעלה ואנטיקוארק למטה, או את האנטי-חלקיקים שלהם, או קוארקי למעלה או למטה יחד עם האנטי-חלקיקים של כל אחד מהם. לפיכך, קיימים שלושה סוגי פאיונים: π+ (פאיון חיובי), π- (פאיון שלילי) ו-π0 (פאיון נייטרלי). פאיונים הם המזונים הקלים ביותר ואף ההאדרונים הקלים ביותר. לצד מזונים אחרים, פאיונים הם הבוזונים הנושאים את הכוח הגרעיני, שהוא הכוח המחבר בין הנוקליאונים בגרעין האטום.
תכונות

לפאיון יש ספין של 0 וזוגיות שלילית, צירוף תכונות העושה אותו מזון פסאודוסקאלארי (pseudoscalar meson).
הפאיונים מכילים קוארקי דור ראשון. החלקיק π+ מכיל קוארק למעלה אחד ואנטיקוארק למטה אחד. החלקיק π- מכיל קוארק למטה אחד ואנטיקוארק למעלה אחד. π+ ו-π- הם האנטי-חלקיקים זה של זה.
הפאיונים חסרי הטעם, המכילים קוארק למעלה ואת האנטיקוארק שלו, או קוארק למטה ואת האנטיקוארק שלו, הם נייטרליים חשמלית. שני ההרכבים הקוארקיים הם בעלי אותם מספרים קואנטיים, כך שהם יכולים להימצא רק בסופרפוזיציה קוונטית זה עם זה. הפאיון הנייטרלי, π0, הוא האנטי-חלקיק של עצמו.
הפאיונים הטעונים, π±, הם בעלי מסה של 139.57061 MeV ואורך חיים של ‎2.6033×10-8‎ שניות. בכ-99.98% מהמקרים, הם דועכים, דרך הכוח החלש, למואון ולניוטרינו מואוני:
הפאיון הנייטרלי, π0, הוא בעל מסה של 134.977 MeV ואורך חיים של ‎8.52×10-17‎ שניות. נתון אורך חיים זה, הקצר מאוד לעומת הפאיונים הטעונים, נובע מכך ש-π0 דועך דרך הכוח האלקטרומגנטי, שהוא חזק בהרבה מהכוח החלש. בכ-98.82% מהמקרים, π0 דועך לשני פוטונים:
פאיונים, לצד מזוני רו ומזוני אומגה, הם הבוזונים הנושאים את הכוח הגרעיני, הקושר את הפרוטונים והנייטרונים לכדי גרעין האטום. על כן, מזונים אלו אחראים לקיומם של גרעיני כל האטומים ביקום הכבדים ממימן-1.
מזוני רו ואומגה הם מצבים מעוררים (excited states) של הפאיון. מזוני רו ואומגה מכילים את אותם קוארקי ערכיות כמו הפאיון, אלא שהספין שלהם הוא 1 והם נושאים כמות גדולה יותר של אנרגיית קשר כרומודינמית לעומת הפאיון, יחד עם הבדלים קואנטיים נוספים, כך שיש להם מסות גדולות יותר, של כ-775.26 MeV ו-782.65 MeV בהתאמה. אורכי החיים שלהם קצרים מאוד, בין ‎4.41×10-24‎ ל-‎7.75×10-23‎ שניות. ברוב המקרים, מזוני רו ואומגה דועכים, דרך הכוח החזק, לשני פאיונים.
היסטוריה

ב-1935, הידקי יוקאווה חזה תאורטית את קיומם של מזונים, בתור החלקיקים הנושאים את הכוח הגרעיני. תאוריה זו מכונה תורת יוקאווה. על תחזיתו זו קיבל יוקאווה את פרס נובל לפיזיקה לשנת 1949.
ב-1947, פאיונים התגלו בניסוי, על ידי קבוצה שכללה את ססיל פאוול, סזאר לאטס וג'וזפה אוקיאליני מאוניברסיטת בריסטול. כפי שהיה נהוג באותה תקופה שלפני כניסת מאיצי החלקיקים לשימוש נרחב, הניסוי התבסס על קרניים קוסמיות. חברי הקבוצה הציבו לוחות צילומיים, מצופי תחליב גרעיני (nuclear emulsion) פרי פיתוחו של פאוול, על הרי הפירנאים ועל הרי האנדים, בגובה שנע בין כ-2,800 לכ-5,500 מטרים מעל פני הים. בחינה מיקרוסקופית של התחליב הגרעיני חשפה מסלולי חלקיקים טעונים, בהם נתגלה הפאיון. על תגליתו זו קיבל פאוול את פרס נובל לפיזיקה לשנת 1950.
ראו גם

מזון (חלקיק)
הכוח הגרעיני
אנרגיית קשר גרעינית
תורת יוקאווה
הכוח החלש
הכוח החזק
מיון החלקיקים